Sukladno članku 13. stavka 4. Zakona o zaštiti od požara („Narodne novine“ broj 92/10, 114/22), članka 30. Statuta Općine Selnica („Službeni glasnik Međimurske županije“ broj 5/21 i 16/22), a temeljem Procjene ugroženosti od požara i tehnološke eksplozije Općine Selnica („Službeni glasnik Međimurske županije“ broj 16/22) Općinsko vijeće Općine Selnica na \_\_\_. sjednici održanoj \_\_.\_\_.2025. godine donosi

**GODIŠNJI PROVEDBENI PLAN**

**unapređenja zaštite od požara za područje Općine Selnica za 2025. godinu**

**I.**

U cilju unapređenja zaštite od požara na području Općine Selnica Općinsko vijeće Općine Selnica donosi godišnji provedbeni plan unapređenja zaštite od požara za područje Općine Selnica za 2025. godinu.

**II.**

Za unapređenje mjera zaštite od požara na području Općine Selnica potrebno je u 2025. godini provesti slijedeće tehničke i organizacijske mjere:

**1. ORGANIZACIJSKE MJERE**

1.1. Općina Selnica dužna je izraditi Procjenu i Plan zaštite od požara i tehnološke eksplozije u skladu s člankom 13. Zakona o zaštiti od požara.

**Izvršitelj zadatka:  *Općina Selnica***

Sudionici: Služba civilne zaštite Čakovec – Odjel inspekcije

Vatrogasna zajednica Međimurske županije

DVD Selnica

Rok: Kontinuirano

1.2. Analizirati i usklađivati Procjenu ugroženosti od požara od strane Općinskog vijeća Općine Selnica jednom u pet godina i Plan zaštite od požara svake godine od strane Vatrogasne zajednice Međimurske županije, sukladno odredbama Zakona o zaštiti od požara.

**Izvršitelj zadatka: *Općina Selnica***

Vatrogasna zajednica Međimurske županije

Sudionici: Služba civilne zaštite Čakovec – Odjel inspekcije

Rok: Kontinuirano

1.3. Uključiti se u organizaciju informativno – savjetodavnih sastanka s predstavnicima lokalne i područne (regionalne) samouprave, zainteresiranim osobama za zaštitu od požara, pučanstvom, odgojno – obrazovnim ustanovama, na kojima će se razmotriti i analizirati tijek priprema i provedbe aktivnosti zaštite od požara tijekom godine i upoznavanje s opasnostima i posljedicama od izbijanja požara.

**Izvršitelj zadatka:** Vatrogasna zajednica Međimurske županije

***Općina Selnica***

Služba civilne zaštite Čakovec – Odjel inspekcije

Rok: Kontinuirano

1.4. Sukladno Odluci o agrotehničkim mjerama i mjerama za uređivanje i održavanje poljoprivrednih rudina izglasane od strane predstavničkog tijela Općine Selnica, zabranjeno je spaljivanje biljnih ostataka od šumoposjednika i vlasnika poljoprivrednog zemljišta.

Izvršitelj zadatka: Vlasnici šuma i poljoprivrednog zemljišta

**Sudionici: *Komunalni redar Općine Selnica***

Policijska uprava međimurska

Služba civilne zaštite Čakovec – Odjel inspekcije

Rok: Kontinuirano

**2. TEHNIČKE MJERE**

2.1. Obaviti opremanje vatrogasnih postrojbi sukladno Pravilniku o minimumu opreme i sredstava za rad određenih vatrogasnih postrojbi dobrovoljnih vatrogasnih društava („Narodne novine“ broj 91/02) i Pravilniku o tehničkim zahtjevima za zaštitu i drugu osobnu opremu koju pripadnici vatrogasne postrojbe koriste prilikom vatrogasne intervencije („Narodne novine“ broj 31/11).

**Izvršitelj zadatka: *Općina Selnica***

Vatrogasna zajednica Međimurske županije

DVD Selnica

Rok: Kontinuirano

2.2. Hrvatske šume – Šumarija Čakovec dužna je izraditi godišnji Plan operativne provedbe programa aktivnosti zaštite od požara, temeljem kojeg će se prići izradi prosjeka kroz posebno ugrožene šume na području Županije u suradnji s Vatrogasnom zajednicom Međimurske županije te na razini Županije uz sudjelovanje županijskog vatrogasnog zapovjednika. Za izradu prosjeka kroz posebno ugrožena šumska područja u vlasništvu fizičkih osoba financijska sredstva treba osigurati u proračunu Općine Selnica, na čijem se području nalaze šume, a za šume u državnom vlasništvu iz planiranih sredstva Hrvatskih šuma. Godišnji plan operativne provedbe programa aktivnosti zaštite od požara potrebno je dostaviti sudionicima zadaće.

Međimurska županija je temeljem Zakona o šumama („Narodne novine“ broj 68/18, 115/18, 98/19, 32/20, 145/20, 101/23, 36/24) donijela Odluku o mjerama zaštite šuma od protupravnog prisvajanja, korištenja i drugih protupravnih radnji te za provođenje šumskog reda u šumama šumoposjednika na području Međimurske županije.

**Izvršitelj zadatka:** Hrvatske šume d.o.o.

Vatrogasna zajednica Međimurske županije

***Općina Selnica***

Sudionici: Ministarstvo poljoprivrede i šumarstva

Služba civilne zaštite Čakovec – Odjel inspekcije

Rok: Kontinuirano

2.3. Nadležno tijelo Županije dužno je izvršiti pregled odlagališta komunalnog otpada glede zaštite od požara, uređenja lokacija i zdravstvene zaštite te poduzeti odgovarajuće mjere uređenja, osiguranja, čuvanja ili zabrane uporabe tih odlagališta, odnosno druge mjere za sanaciju nekontroliranih (divljih) odlagališta.

**Izvršitelj zadatka:** Međimurska županija, ***Općina Selnica***

Sudionici: Služba civilne zaštite Čakovec

Državni inspektorat

Rok: 30. travnja 2025. godine

2.4. Utvrditi uvjete, ustroj i način korištenja teške građevinske mehanizacije za eventualnu žurnu izradu prosjeka i probijanja protupožarnih putova radi zaustavljanja širenja šumskog požara. Popis raspoložive teške građevinske mehanizacije s razrađenim planom aktiviranja dostaviti županijskom vatrogasnom zapovjedniku i Službi civilne zaštite Čakovec.

**Izvršitelj zadatka: *Općina Selnica***

Sudionici: Vatrogasna zajednica Međimurske županije

DVD Selnica

Služba civilne zaštite Čakovec

Rok: 30. travnja 2025. godine

2.5. Sufinancirati rad JVP Čakovec, Vatrogasne zajednice Međimurske županije, te DVD - a Selnica.

**Izvršitelji zadatka: *Općina Selnica***

Sudionici: Vatrogasna zajednica Međimurske županije

Vatrogasna zajednica Međimurske županije

DVD Selnica

JVP Čakovec

Rok: Kontinuirano

**3. URBANISTIČKE MJERE**

3.1. U postupku donošenja prostorno – planske dokumentacije (prvenstveno provedbene) ovisno o razini prostornih planova obavezno je primijeniti mjere zaštite od požara sukladno važećim propisima.

**Izvršitelj zadatka: *Općina Selnica***

Sudionici: Služba civilne zaštite Čakovec – Odjel inspekcije

Rok: Kontinuirano

3.2. Sustavno poduzimati potrebne mjere kako bi prometnice i javne površine bile uvijek prohodne i dostupne u svrhu nesmetane vatrogasne intervencije, osigurati stalnu prohodnost i dostupnost označenih vatrogasnih pristupa i prolaza kao i putova za evakuaciju.

Posebnu pozornost obratiti na područjima industrijskih zona, skladišta, tržnih centara, visokih zgrada, građevine za proizvodnju, prijenos i distribuciju električne energije, građevina u kojima postoji mogućnost povremenog okupljanja ili stalnog boravka većeg broja osoba te drugih građevina i građevinskih dijelova gdje nije omogućen pristup vatrogasnim vozilima najmanje s dvije strane.

**Izvršitelj zadatka: *Općina Selnica***

Rok: Kontinuirano

3.3. Ostali izvori vode za gašenje požara

Sukladno Procjeni u svrhu omogućavanja prilaza vatrogasnih vozila i pristupa vatrogasaca do površine vode za punjenje vodom iz prirodnih pričuva vode za gašenje požara na određenim mjestima nužno je urediti prilaze.

**Izvršitelj zadatka: *Općina Selnica***

**ZAVRŠNE ODREDBE**

**III.**

Provedbeni plan biti će dostavljen svim izvršiteljima i sudionicima, nakon što ga donese Općinsko vijeće Općine Selnica.

**IV.**

Nadležno upravno tijelo Općine Selnica će upoznati sa sadržajem ovog provedbenog plana sve subjekte koji su predviđeni kao izvršitelji pojedinih zadataka.

**V.**

Sredstva za provedbu obaveza koje proizlaze iz Provedbenog plana osigurat će se u proračunima izvršitelja zadataka.

**VI.**

Sukladno članku 13. stavku 8. Zakona o zaštiti od požara („Narodne novine“ broj 92/10, 114/22), Općinsko vijeće Općine Selnica najmanje jednom godišnje razmatra izvješće o stanju zaštite od požara na svom području i stanju provedbe godišnjeg provedbenog plana unapređenja zaštite od požara za svoje područje.

**VII.**

Ovaj Provedbeni plan unapređenja zaštite od požara objavit će se u „Službenom glasniku Međimurske županije“.

OPĆINSKO VIJEĆE OPĆINE SELNICA

KLASA: PREDSJEDNIK:

URBROJ: Davor Debelec

Selnica, \_\_\_\_\_\_\_ 2025. godine